《古诗》
宋代·周师成

昔怀今未归，悄悄与谁语。
超超何所为，空斋听春雨。
锵然金玉声，幽窗相尔汝。
政以平在中，万物皆媚妩。
暗想四城外，花草不可数。
浮云日夜征，东皋怅何许。

作者简介：周师成，字宗圣，号雉山，长兴（今属浙江）人。宁宗庆元五年（一一九九）进士。工诗文，名闻一时，卢祖皋、赵师秀、刘克庄等皆与之游。晚年若有所遇，如游仙散圣之人。有集，已佚。事见《贵耳集》卷中、《梅涧诗话》卷下。今录诗十二首。